En tommelfingerregel er, at en hovedpude kan holde 2 - 3 år. Efter 3 år giver en ergonomisk hovedpude dig ikke optimal støtte ved din nakke og skuldre. Du vil derfor kunne opleve, at du ikke er afslappet og har spændinger i f.eks. nakken, når du sover om natten. Desuden bør du også skifte hovedpude af hygiejniske grunde. Mange har det varmt om natten, og afgiver derfor meget fugt og varme. Fugten sætter sig i puden. Selvom du ikke har det varmt, når du sover, så afgiver du alligevel meget fugt og varme.